Dejlig rummelig lejlighed, der var lidt ældre af udseende end jeg havde troet, men intet problem overhovedet, den var rigtig fin. WIFI fungerede perfekt. Området var dejligt centralt. Vi kørte til Vencie Beach og Santa Monica på 20-25 min, og til Hollywood på bare 10-15 min. En RIGTIG god juice bar, Starbucks og Subway lå 3 minutters gang for enden af vejen, og på det andet hjørne, ligger La Brea Bakery, hvor vi spiste morgenmad 2 gange. Lidt dyrt men rigtig godt.
Poolområdet på taget var rigtig dejligt, hvorfra man kunne se Hollywood skiltet.
Der var lidt larm fra 6th street, men om natten var der stille. Vinduerne er mere tynde end vi er vant til i DK så derfor holder de ikke trafikstøj ude. Men det var ok om natten, så vi sov fint.
Super godt med de 2 parkeringspladser i kælderen. Vi lejede en SUV og der var ingen problemer med at være der. Maks højde er 6ft6, det skal man bare vide.
Vi mødte ikke værten, men fik en velkomstmail, hvor alt var beskrevet super fint. Ud fra denne mail kunne vi selv finde ud af alting ud fra denne mail, så vi havde ikke behov for at møde værten, det var helt ok.
En lille detalje - for enden af vejen stod et skilt om at der pågår Metroarbejde fra april 2015. Det er ikke sikkert at det kommer til at påvirke denne lejlighed så meget, men jeg ville undersøge det inden jeg booker igen. Bortset herfra, vil vi helt klart komme tilbage til Ben's lejlighed, den var perfekt for vores ophold.